als_Latn dik_Latn sag_Latn
Që në fillim të këtij sezoni futbollistik, trajneri i skuadrës së Skënderbeut, Mirel Josa nuk e ka pasur të plotë grupin e lojtarëve, kjo më shumë për shkak dëmtimesh sesa pezullimesh për shkak kartonësh. Nuk duhet të harrojmë se vetëm në ndeshjen e fundit ndaj Partizanit, që u luajt në kryeqytet, korçarët kishin jo pak, por plot 6 mungesa, ndërkohë që Arapi nuk ka luajtur në 100% të formës së tij, por ka qenë zgjidhja e vetme në repartin e prapavijës. Pejiç, Orelesi, Souza, Fagu, Abazi dhe Nimaga janë 6 lojtarët që kanë munguar në transfertën e fundit, ndërkohë edhe javën e ardhshme, por edhe më pas është e garantuar që do të kemi mungesa të tjera. Me rikuperimin e lojtarëve të dëmtuar është duke u marrë mjeku i skuadrës Jorgo Pantazi, i cili asnjëherë nuk e ka pasur infermierinë bosh. “Është e vërtetë që janë shumë lojtarë të dëmtuar dhe ndodhen prej kohësh në infermieri, por duhet thënë se gjëra të tilla ndodhin dhe janë prezente në çdo skuadër. Ka pasur dëmtime të rënda që kanë shkuar deri në operacion, por ka pasur edhe dëmtime të lehta, por që duan disa kohë për t’u rikuperuar. Po punoj çdo ditë që lojtarët të rikuperohen në kohë, por sigurisht që edhe një dëmtim do kohën e duhur për t’u rikuperuar 100%”, ka thënë Jorgo Pantazi, i cili gjithashtu ka deklaruar se po bën të pamundurën që futbollistët të rikthehen sa më shpejt nën urdhrat e trajnerit Josa.
“Pero Pejiç, ka pësuar një tërheqje të lehtë pothuajse një javë më parë dhe nuk është rikuperuar ende. Ky
dëmtim ka ardhur nga mbingarkesa, është një tërheqje e lehtë në këmbë, por që do kohën e saj që të rikthehet në normalitet. Ditët në vijim do të vendosim edhe për rikthimin e futbollistit”, tha Pantazi.
“Nigeriani Nuredin Orelesi është një tjetër futbollist i dëmtuar gjatë fazës përgatitore në Spanjë. Ai është dëmtuar në muskulin tibial dhe në kockë dhe për momentin dëmtimi në muskul I ka kaluar, por kocka ka iflamacion. Për mua ndoshta pas dy javësh do të jetë gati, por asgjë nuk është se parashikohet 100%”, sqaroi mjeku korçar.
“Ademir Souza, ka dëmtim të ligamentit në gju dhe ende nuk është rikuperuar. Dhe ky lojtar në stërvitje është dëmtuar dhe shpresojmë që edhe ky të rikuperohet në kohë”, ka vazhduar Pantazi, i cili ka dashur të informojë të gjithë tifozët e skuadrës së tij për problemet reale të lojtarëve.
“Leonit Abazi, qysh në fillim të kampionatit pësoi një dëmtim dhe ishte i detyruar të operohej. Mendoj dhe them se, që në fund të muajit maj, mesfushori kosovar do të jetë gati. Ai ka filluar prej disa javësh terapinë dhe ka paraqitur shenja të qarta përmirësimi”, tha mjeku.
“Erbim Fagu, ka qenë lojtar që pësoi frakturë në fibulat dhe kjo ndodhi gjatë fazës përgatitore në stërvitje. Do 2-3 muaj që të ngjitet plotësisht kocka dhe do kohë që edhe ky mbrojtës të jetë gati”. Edhe ky futbollist është në faze rikuperimi dhe po pret të gjithë kohën e nevojshme për ta bërë një gjë të tillë.
“Malieni Bakary Nimaga ka 10 ditë që është bashkuar me skuadrën në stërvitje edhe pse ka munguar në
ndeshjen e radhës që skuadra ka zhvilluar ndaj Skënderbeut”, ka mbyllur Pantazi. Sa i përket këtij të fundit, duhet thënë se në ndeshjen ndaj të kuqve pritej edhe një aktivizim i tij.
als_Latn als_Latn als_Latn als_Latn als_Latn als_Latn als_Latn als_Latn als_Latn